CELEX: 62019TB0367(01)
Language: hu
Date: 2020-11-24 00:00:00
Title: T-367/19. sz. ügy: A Törvényszék 2020. november 24-i végzése – Camerin kontra Bizottság („Megsemmisítés iránti kereset – Közszolgálat – Tisztviselők – Az öregségi nyugdíjból visszatartott összegek – Nemzeti bíróság határozatának végrehajtása – Okafogyottság – Felelősség – Elfogadhatatlanság”)

2021.1.25.   
            
            
               HU
            
            
               Az Európai Unió Hivatalos Lapja
            
            
               C 28/49
            
         
      A Törvényszék 2020. november 24-i végzése – Camerin kontra Bizottság
      (T-367/19. sz. ügy) (1)
      
      („Megsemmisítés iránti kereset - Közszolgálat - Tisztviselők - Az öregségi nyugdíjból visszatartott összegek - Nemzeti bíróság határozatának végrehajtása - Okafogyottság - Felelősség - Elfogadhatatlanság”)
      (2021/C 28/75)
      Az eljárás nyelve: francia
      
         Felek
      
      
         Felperes: Laure Camerin (Bastia, Franciaország) (képviselők: Casado García-Hirschfeld ügyvéd)
      
         Alperes: Európai Bizottság (képviselő: T. Bohr és D. Milanowska meghatalmazottak)
      
         Az ügy tárgya
      
      Az EUMSZ 270. cikken alapuló, egyrészt a Bizottság Személyi Juttatásokat Kezelő és Kifizető Hivatala (PMO) 2019. április 17-i, egy belga bíróság által elrendelt munkabérletiltás végrehajtásáról szóló határozatának részleges megsemmisítése iránti kérelem, amennyiben e bíróság fenntartja magának a jogot arra, hogy a felperes nyugdíjából a belga jogban meghatározott korlátok között további összegeket vonjon le, másrészt a felperes által állítólagosan elszenvedett nem vagyoni kár megtérítése iránti kérelem.
      
         A végzés rendelkező része
      
      
                  1.
               
               
                  Az Európai Bizottság Személyi Juttatásokat Kezelő és Kifizető Hivatala (PMO) munkabérletiltás végrehajtásáról szóló, 2019. április 17-i határozatának részleges megsemmisítése iránti kérelemről már nem szükséges határozni.
               
            
                  2.
               
               
                  A Törvényszék a kártérítési kérelmet mint elfogadhatatlant elutasítja.
               
            
                  3.
               
               
                  A Törvényszék Laure Camerint kötelezi a költségek viselésére, ideértve az ideiglenes intézkedés iránti eljárás költségeit is.
               
            
         (1)  HL C 270., 2019.8.12.